p

**Republika e Kosovës**

**Republika Kosova-Republic of Kosovo**

*Reverie - Vlada - Government*

*Ministria e Administrimit të Pushtetit Lokal*

*Ministarstvo Administracije Lokalne Samouprave*

*Ministry of Local Government Administration*

Prishtinë, 30 Shtator 2013

2013

**Janar – Shtator**

Ky raport paraqet punën e MAPL-së për periudhën Janar-Shtator 2013. Këtu janë përfshirë në mënyrë të përmbledhur aktivitetet e të gjitha njësive organizative të MAPL-së duke u koncentruar në fushat kryesore, të cilat përbëjnë objektivat e punës së ministrisë.

Raport i punës së MAPL-së

Përmbajtja

Aktiviteti Politik i Ministrit të MAPL-së

Aktivitetet Kryesore të Njësive të Administratës së MAPL-së

-*Zhvillimi i legjislacionit dhe mbikëqyrja ligjore të Komunave*

*-Avancimi i reformës territoriale në Kosovë*

*-Koordinimi i politikave ndërmjet institucioneve relevante qeveritare, donatorëve dhe organizatave ndërkombëtare, në raport me Komunat*

*-Integrimet Evropiane dhe bashkëpunimi ndërkufitar*

*-Zhvillimi regjional, me fokus zhvillimin ekonomik Lokal*

*-Menaxhimi i performancës së shërbimeve komunale dhe ngritje e kapaciteteve të komunave*

*-Administrata dhe Financat*

# Aktiviteti Politik i ****Ministrit të**** MAPL-së

Aktiviteti politik i Ministrit edhe gjatë kësaj periudhe Kohore është fokusuar në caktimin e politikave dhe objektivave strategjike për avancimin e vetëqeverisjes lokale në vend. Ai ka adresuar të gjitha çështjet që kanë të bëjnë me qeverisjen lokale në qeverinë e Kosovës, ndërsa në kontaktet me partnerët vendorë dhe ndërkombëtarë ka kërkuar mbështetjen e tyre për avancimin e pushtetit lokal. Takimet me partnerë relevantë, vizitat në komuna si dhe pjesëmarrja aktive në procesin e bisedimeve në Bruksel, kanë qenë disa nga aktivitetet kryesore të punës së kabinetit të Ministrit të MAPL-së. Gjithashtu, në kuadër të këtyre bisedimeve rol aktiv kishte edhe Sekretari i Përgjithshëm i ministrisë, në cilësinë e ekspertit dhe udhëheqësit të Grupit Punues për Asociacionit e Komunave me shumicë serbe në Veri të vendit.

Përveç veprimtarisë ligjore dhe administrative të MAPL-së, për qëllimin të njohjes sa më afër të problemeve apo vështirësive dhe të arriturave të qeverisjes lokale, dhe me qëllim të avancimit të saj, Ministri i MAPL-së z. Slobodan Petrovic, ka realizuar vizita të shpeshta në shumë komuna (Mitrovicë e Veriut, Pejë, Partesh, Fushe Kosovë, Graçnicë, Istog, Novobërdë, Kllokot, Vushtrri dhe Viti). Gjithashtu, me qëllim të promovimit dhe përkrahjes së politikave të qeverisjes lokale, Ministri dhe kabineti i tij kanë realizuar edhe vizita dhe takime me përfaqësues të institucioneve më të larta të vendit dhe ndërkombëtare. Ministri MAPL-së ishte dhe është pjesë grupit negociator në procesin e bisedimeve për normalizimin e marrëdhënieve mes shtetit të Kosovës dhe Serbisë, duke marrë pjesë deri më tani në më se shtatë (7) raunde bisedimesh.

Ndërsa, pas shpalljes së zgjedhjeve lokale, Ministri i MAPL-së ka një rol aktiv në përgatitjen e udhëzimeve ligjore dhe profesionale për obligimet e komunave dhe zyrtarëve lokal në procesin e mbajtjes së zgjedhjeve lokale. Për këtë qëllim, MAPL ka përgatitur dhe dërguar tek të gjitha Komunat, udhëzuesin e të drejtave dhe detyrimeve të organeve komunale, para dhe pas mbajtjes së zgjedhjeve lokale. Në këtë udhëzues janë përfshirë të gjitha ato veprime të cilat nuk mund të ndërmerren nga organet komunale dhe veprimet tjera të cilat organet komunale duhet të rezervohen t’i ndërmarrin, sidomos kur është fjala për vendimet që mund të sjellin pasoja juridike për strukturat e ardhshme lokale të cilat do të konstituohen pas certifikimit të rezultateve zgjedhore. Gjithashtu, në këtë udhëzues janë përfshirë edhe të drejtat dhe obligimet e anëtarëve të kuvendit dhe nëpunësve të autoriteteve komunale, duke përfshirë edhe konfliktet e interesit, me rastin e kandidimit të tyre. Në këtë drejtim, Ministri ka harmonizuar të gjitha veprimet me MAP në mënyrë që komunat dhe zyrtarët përgjegjës, të jenë sa më të informuar dhe me të përgatitur gjatë procesit zgjedhor.

**Aktivitetet kryesore të punës së njësive të administratës së MAPL-së**

Nën udhëheqjen dhe mbikëqyrjen e Sekretarit të Përgjithshëm të Ministrisë, njësitë administrative dhe funksionale të MAPL-së, kanë realizuar aktivitetin e vet, bazuar në planin e punës së MAPL-së, i cili është hartuar konform objektivave dhe planit gjithëpërfshirës të Qeverisë së Republikës së Kosovës. Në këtë drejtim, aktiviteti i ministrisë është fokusuar në 5 drejtime:

* Zhvillimi i legjislacionit dhe mbikëqyrja ligjore të Komunave;
* Avancimi i reformës territoriale në Kosovë
* Koordinimi i politikave ndërmjet institucioneve relevante qeveritare, donatorëve dhe organizatave ndërkombëtare, në raport me Komunat;
* Integrimet Evropiane dhe bashkëpunimi ndërkufitar
* Zhvillimi regjional, me fokus zhvillimin ekonomik Lokal, si dhe
* Menaxhimi i performancës së shërbimeve komunale dhe ngritja e kapaciteteve të komunave

# Zhvillimi i legjislacionit dhe mbikëqyrja ligjore e komunave

Ministria e Administrimit të Pushtetit Lokal (MAPL), gjatë kësaj periudhe, ka ndërmarrë një sërë veprimesh lidhur me zhvillimin dhe zbatimin e legjislacionit për vetëqeverisje lokale, duke synuar përmirësimin dhe rritjen e efikasitetit të punës së organeve komunale. Kështu, pas hyrjes në fuqi të Ligjit për Dhënien në Shfrytëzim dhe Këmbim të Pronës së Paluajtshme Komunale në dhjetor të vitit të kaluar, rrjedhimisht është përgatitur dhe finalizuar “Rregullorja për Përcaktimin e Procedurave të Dhënies në Shfrytëzim dhe Këmbim të Pronës së Paluajtshme Komunale”, e cila është miratuar nga Qeveria.

Me rastin e arritjes së marrëveshjes politike në mes Qeverisë së Republikës së Kosovës dhe asaj të Serbisë për vendosjen e Parimeve që Rregullojnë Normalizimin e Marrëdhënieve mes dy shteteve, janë përgatitur ndryshimet në Ligjin për Vetëqeverisje Lokale, të cilat tani më janë miratuar nga Kuvendi. Gjithashtu, është përgatitur dhe është përgatitur edhe Projekt-Ligji për Emrat, Numrat, themelimin, shuarjen dhe kufijtë administrativ të komunave. Aktualisht, në bashkëpunim me agjencionin kadastral të Kosovës, po bëhen rregullimet në emërtimin e zonave kadastrale, sipas kufijve të fshatrave dhe vendbanimeve në Komuna.

Ndërsa, në kuadër të zhvillimit të legjislacionit sekondar, me qëllim të kompletimit dhe plotësimit të normave të përcaktuara ligjore, janë përgatitur apo finalizuar disa akte nënligjore (Rregullore dhe Udhëzime Administrative), si:

* RregullorjaNr.03/2013 për Organizimin e Brendshëm dhe Sistematizimin e Vendeve të Punës së MAPL-së, e cila është nënshkruar nga Kryeministri në janar të këtij viti;
* Rregullorja Nr.09/2013 për Nxitjen e Bashkëpunimit Ndërkombëtar, e cila është nënshkruar nga Kryeministri në mars të këtij viti;
* RregullorjaNr.01/2013 për Procedurën e Hartimit dhe Publikimit të Akteve Komunale, e cila është nënshkruar nga Ministri në janar të këtij viti;
* RregullorjaNr.02/2013 për Sistemin e Menaxhimit të Performancës së Shërbimeve Komunale, e cila është nënshkruar nga Ministri në qershor të këtij viti;
* Rregullorja Nr.03/2013 për Ndarjen e Mjeteve Financiare nga Kategoria Ekonomike Subvencione dhe Transfere, e cila është nënshkruar nga Ministri në korrik të këtij viti;
* Rregullorja Nr.04/2013 për Njësinë për Administrimin e Dokumenteve, Arkivin dhe Lëndën Arkivore të Fond-krijuesit, e cila është nënshkruar nga Ministri në korrik të këtij viti;
* Udhëzimin Administrativ Nr.2013/02 për Themelimin e Bordit të Përbashkët të Mitrovicës, e cila është nënshkruar nga Ministri në prill të këtij viti;
* Udhëzimi AdministrativNr.05/2013 për Transparencën në Komuna, i cila është nënshkruar nga Ministri në korrik të këtij viti;

Sa i përket monitorimit të drejtpërdrejtë për zbatimin e legjislacionit të aplikueshëm për vetëqeverisje lokale apo fushave përkatëse, përmes sistemit modern të “Tele-Prezencës”, duke e rritur dukshëm mundësia të monitorohen aktivitetet e Kuvendeve të komunave, on-line. Përveç kësaj, përmes këtij sistemi, është mundësuar edhe qasja e qytetarëve në punimet e kuvendeve të komunave, edhe atëherë kur pjesëmarrja fizike e tyrë është e pamundshme. Prandaj, duke pasur parasysh përdorimin e kësaj teknologjie të avancuar, edhe MAPL-së i është mundësuar monitorimi i punës së Kuvendeve të komunave, në mënyrë të plotë. Gjatë periudhës janar - shtator 2013 janë monitoruar 289 mbledhje të kuvendeve të komunave. Në këto mbledhje, janë miratuar 119 rregullore si dhe 916 vendime nga kuvendet e komunave. Në lidhje me këtë, nga ky numër i akteve nënligjore të miratuara nga Komunat, për këtë periudhë kohore, të gjitha aktet që bien në fushën e kompetencave të Ministrive sektroiale, janë adresuar në komisionet ndërministrore, për vlerësim të ligjshmërisë, ndërsa pjesa e mbetur, është trajtuar dhe vlerësuar dhe në të gjitha rastet, Komunat, brenda afateve ligjore, komunat rregullisht kanë pranuar konfirmimet në lidhje me harmonizimin e këtyre akteve me legjislacionin në fuqi. Gjatë vlerësimit të ligjshmërisë se akteve të nxjerra nga organet e komunave, MAPL-ja ka konstatuar dhe vlerësuar 760 akte si të ligjshme ndërsa 33 akte të kundërligjshme. Gjithashtu, jemi përgjigjur në 50 ankesa, 15 konsultime paraprake të pranuara nga autoritetet lokale, si dhe kemi adresuar 8 shkresa shpjeguese/këshilla ligjore me ndikim në zbatimin e legjislacionit për vetëqeverisje lokale. Është përgatitur mekanizmi për identifikimin e obligimeve ligjore për komunat që kanë dalë prej ligjeve të miratuara nga Kuvendi i Kosovës. Numri më i madh i shkeljeve ligjore gjatë nxjerrjes se vendimeve nga organet e komunave janë evidentuar në rastet e shpërfilljes së procedurave së dhënies në shfrytëzim apo këmbimit të pronës së paluajtshme të komunës, akteve për organizim të brendshëm dhe kompensime shtesë, duke tejkaluar maksimumin e lejuar. Ndërsa, si ministri koordinuese për vlerësim të ligjshmërisë së akteve sektoriale, MAPL, gjatë kësaj periudhe, ka pranuar dhe adresuar tek komisionet sektoriale për shqyrtim dhe vlerësim të ligjshmërisë, gjithsej 196 akte të komunave, prej të cilave këto komisione kanë vlerësuar se 34 nuk janë në pajtim me ligjet sektoriale. Gjithashtu gjatë kësaj periudhe konform mandatit të Ministrive përkatëse të përcaktuar me Rregulloren Nr.02/2011 për Fushat e Përgjegjësisë Administrative të Zyrës së Kryeministrit dhe Ministrive, kemi adresua gjithsej 46 akte të komunave për shqyrtim dhe vlerësim të ligjshmërisë tek Ministria e Financave përkatësisht Departamentit të Buxhetit, Departamentit të Tatimit në Pronë, MMPH, MAP, MASHT, MZHE, dhe MBPZHR.

Gjithashtu, gjatë kësaj periudhe, duke marrë parasysh vendimin e Presidentes së Republikës së Kosovës për shpalljen e Zgjedhjeve lokale me 03 nëntor 2013, përvec dokumentit udhëzues për veprimet e Komunave, MAPL ka qenë e angazhuar edhe në kuadër të mbështetjes së institucioneve tjera lidhur me procesin e zgjedhjeve lokale. Lidhur me këtë është përgatitur shkresa për Komisionin Qendror të Zgjedhjeve, lidhur me numrin e anëtarëve të kuvendeve të komunave sipas regjistrimit të fundit popullsisë, ndikimi i tij në përbërjen e kuvendeve të komunave bazuar në numrin e popullsisë në komuna;

Me qëllim të avancimit të zbatimit të ligjshmërisë në Komuna, MAPL ka hartuar planin gjithëpërfshirës të monitorimit të komunave. Gjatë periudhës së raportimit, ekipet monitoruese të MAPL-së të përbëra nga zyrtarët përgjegjës të departamenteve përkatëse, kanë filluar implementimin e këtij plani. Deri më tani janë monitoruar komuna e Fushë Kosovës dhe Mamushës. Procesi i monitorimit do të vazhdojë deri në fund të vitit, në të gjitha Komunat.

Ndërsa, duke u bazuar në Rregulloren e punës së Qeverisë, MAPL është konsultuar paraprakisht nga Ministritë e linjës lidhur me legjislacionin sektorial që ndikon në vetëqeverisjen lokale. Gjatë kësaj periudhe janë pranuar për konsultim 23 projektligje si dhe 96 aktet nënligjore.

# Avancimi i reformës territoriale të Pushtetit Lokal

Me qëllim të avancimit reformës territoriale në vend, MAPL është angazhuar dhe ka adresuar kërkesat e Komunave në Qeveri, të cilat janë aprovuar dhe pastaj kanë filluar procedurat për themelimin e tri (3) komunave të reja. Me këtë rast MAPL. Ka realizuar gjithë procesin konsultativ me qytetarët në terren si dhe ka adresuar në Qeveri kërkesat dhe dokumentat tjera përcjellëse që mbështesin idenë për krijimin e komunave të reja. Në gjithë procesin konsultativ MAPL është angazhuar të realizojë takime dhe konsultime me qytetarët dhe përfaqësuesit e këtyre lokaliteteve dhe fshatrave përreth si dhe me kryetarët e komunave amë, të cilave u përkasin këto lokalitete, respektivisht komunës së Gjakovës, Prizrenit dhe Gjilanit. Gjithashtu, në kuadër të këtyre përgatitjeve për themelimin e këtyre komunave, është përgatitur pyetësori për marrjen e të dhënave për lokalitetet që do të jenë pjesë e komunave të reja ku në bazë të këtyre të dhënave janë hartuar profilet e tyre, ndërsa, në bashkëpunim me Agjencinë Kadastrale të Kosovës janë caktuar kufijtë preliminar të këtyre lokaliteteve që do të jenë komuna në të ardhmen (hartat) si dhe janë përgatitur procedurat paraprake për ngritjen dhe funksionimin e ekipeve përgatitore komunale. Gjithashtu, është përgatitur buxheti për tri komunat e reja për vitin 2014, për funksionimin e administratës komunale, bazuar ne kriteret për madhësinë e administratës komunale. Ndërsa, kontributi i MAPL-së është evidentuar edhe në draftimin e projektligjit për ndryshimin dhe plotësimin e Ligjit për Kufijtë Administrativ Komunal, i cili parasheh themelimin e tri(3) komunave të reja:

* 1. Komuna e Rogovës,
	2. Komuna e Gjonajt dhe
	3. Komuna e Zhegrës.

**Koordinimin e Politikave Ndërmjet Institucioneve Relevante Qeveritare, Donatorëve dhe Organizatave Ndërkombëtare, në Raport Me Komunat**

Përveç aranzhimeve në terren, në lidhje me reformën territoriale, MAPL, rolin e saj drejt avancimit të vetëqeverisjes lokale e ka materializuar edhe përmes punës, aktiviteteve dhe draftimit të dokumenteve, për të gjetur modalitetet dhe alternativat se si mund të organizohet vetëqeverisja lokale në të ardhmen. Me qëllim të avancimit të procesit të reformës, MAPL është duke analizuar dhe rishikuar organizimin e vetëqeverisjes lokale që nga viti 1999 e deri më sot. Rekomandimet nga analiza do të reflektohen në draftin e Strategjinë për Vetëqeverisje Lokale 2014-2023, e cila pritet të miratohet nga Qeveria në fillimin e vitit që vjen, ku do të caktohen objektivat strategjike dhjetëvjeçare, format e organizimit dhe funksionimit të qeverisjes lokale në të ardhmen për Republikën e Kosovës. Konkretisht, gjatë kësaj periudhe kohore, MAPL është koncentruar në hartimin e politikave për vetëqeverisjen lokale dhe paraqitjen e alternativave se si mund të organizohet vetëqeverisja lokale në dhjetë vitet e ardhshme. Në një fazë shumë intensive ka qenë puna e grupit të brendshëm punues për hartimin e strategjisë, ndërkohë që është në proces, krijimi i grupit ndërministror, duke përfshirë këtu edhe akterët tjerë të institucioneve vendore, ndërkombëtare dhe OJQ-ve, të cilët do të punojnë në lidhje me përcaktimin e orientimeve strategjike për vetëqeverisjen lokale në Kosovë. Lidhur me këtë me qëllim që grupi punues të ketë disa dokumenta bazë për punën e vet, në bashkëpunim me GIZ është hartuar “agjenda e vetëqeverisjes lokale 2014-2018”. Ndërsa, po punohet edhe në tre dokumenta konceptuale në lidhje me reformën elektorale lokale; statusi i komunave dhe kompetencat asimetrike për komunat, si dhe autonomia lokale.

Gjatë kësaj periudhe, gjithashtu është hartuar edhe dokumenti për “Kriteret e madhësisë së administratës lokale”, i cili dokument trajton parimet dhe kriteret të cilat duhet të merren në konsideratë me rastin e funksionalizimit të një administrate komunale. Në lidhje me këtë, përmes një konsultimi të përbashkët me akterë tjerë, këto kritere dhe rekomandimet nga konsultimet do të reflektojnë në përmbajtjen e strategjisë për vetëqeverisje lokale, gjithashtu.

Në bashkëpunim me UNDP është hartuar dokumenti “Funksionimi i asociacioneve të Komunave në vendet e BE-së”. i cili dokument i është vënë në dispozicion edhe grupit parlamentar për vetëqeverisje lokale, të cilët po punojnë në harmonizimin e dispozitave ligjore për asociacionet, tek Ligji për vetëqeverisje lokale.

Gjithashtu, gjatë kësaj periudhe është bërë edhe rishikimi i planit të punës së Ministrisë, konform përgjegjësive dhe detyrave të cilat i janë caktuar me rregulloren qeveritare, për organizimin e ri të brendshëm, të Ministrisë

# Zhvillimi regjional dhe promovimi i zhvillimit Ekonomik Lokal

Edhe gjatë kësaj periudhe, MAPL kujdes të veçantë edhe promovimit dhe zhvillimit ekonomik lokal. Në këtë drejtim, MAPL ka aranzhuar të gjitha aktivitetet edhe me institucionet tjera, edhe me donatorët që Komunat të kenë buxhete të mjaftueshme, për të përmbushur detyrimet ligjore të tyre. Ndërsa, me qëllim të mbështetjes financiare, MAPL, nga buxheti i vet, ka financuar një numër të konsiderueshëm të projekteve kapitale, si dhe ka subvencionuar aktivitete të ndryshme të Komunave. Edhe gjatë vitit 2013, MAPL, buxhetin në vlerë prej 3,210,943.76 Euro, e ka planifikuar t’a investojë në 35 projekte të ndryshme në gjithsej, 20 Komuna. Projektet të cilat janë financuar dhe në disa raste edhe janë bashkëfinancuar (disa prej të cilave janë edhe në proces të implementimit) janë:: asfaltim i rrugëve (23 Km2), kanalizim atmosferik (130.00 M), trotuare (1.03 Km2), ujësjellës (6286 M), objektet Kulturore-Biblioteka (908.00 m2), rregullime të jashtme (2184.37 m2) . Ndërsa, në kuadër të fondit të IPA-s, Projekti “Muniinfra VII”, janë duke u realizuar 17 projekte në vlerë prej 15.3 milion Euro, të cilat përfshijnë: objektet komunale (2), objekte shkollore (9), objekte kulturore dhe fetare (6). Po ashtu në kuadër të fondit të iPA-s, “Projekti implementimi i masave efiqiente ne sektorin publik te ndërtesave” janë duke u realizuar 65 projekte në vlerë prej 15 milion Euro, në kuadër të të cilit do të rregullohen 63 shkolla dhe 2 klinika. Gjithashtu, në kuadër të Fondit për Zhvillim Lokal Rajonal janë ndarë 570,760 Euro me të cilat do të financohen apo bashkë-financohen 11 projekte të ndryshme në 26 komuna sipas 5 rajoneve të ndara sipas Agjencionit për Zhvillim Rajonal.

Ekonomia e komunave të Kosovës ka përfituar dhe do të përfiton edhe nga projektet të cilat investohen nga Komisioni Evropian. Në përgjithësi, për këtë vit, KE-ja në kuadër të fondit për IPA-s dhe skemës së grandeve EURED, do të financohen 16 projekte të ndryshme të cilat do të përfshijnë një vlerë rreth 17 Milion Euro. Ndërsa, “grand skema” EURED iII, e vitit 2012 e cila është shpërndarë në vitin 2013 tek përfituesit është në fazën e implementimit të 14 projekteve.

Gjithashtu, në lidhje me financimin komunal, janë përcjellë, në Komisionin e Granteve, edhe rekomandimet e MAPL-së për vitin 2014.

# Integrimet Evropiane dhe Promovimi i Bashkëpunimit Ndërkufitar

MAPL, edhe gjatë kësaj periudhe të raportimit, është fokusuar në mbështetjen e komunave edhe sa i përket përmbushjes së detyrimeve nga komunat në procesin e integrimeve evropiane dhe raportimit. Janë identifikuar të gjitha obligimet dhe veprimet e komunave nga Plani i Veprimit Komunal për integrime Evropiane (PVMSA), në këtë drejtim është përgatitur Plani i Veprimit Komunal për PVNMSA 2013 dhe raportet individuale për 30 komuna. Gjithashtu, është finalizuar edhe raporti i Komunave në lidhje me implementimin e PVNMSA, për periudhën janar-qershor, 2013. Për më tepër, MAPL ka identifikuar të gjitha obligimet e MAPL-së në Planin e Veprimit edhe për Liberalizimin e Vizave.

Me qëllim të informimit të opinionit publik për proceset e integrimit evropian, është prezantuar para qytetarëve, shoqërisë civile dhe OJQ-ve, roli i Ministrisë së Administrimit të Pushtetit Lokal dhe aktivitetet e ndërmarra, në procesin e integrimeve evropiane, si dhe përgjegjësitë e komunave në këtë proces, raportimin për progresin e zbatimit të përgjegjësive nga autoritetet lokale dhe përgatitjet e raportit përmbledhës nga MAPL-ja për komunat. Këto aktivitete janë zhvilluar në qytetin e Mitrovicës, Ferizajt dhe Gjakovës, Pejës dhe Prizrenit.

Sa i përket Bashkëpunimit Ndërkufitar (BNK), vlerësojmë se ky proces është në një fazë shumë të rëndësishme dhe për tri programet momentale në kuadër të iPA iI për periudhën 2014-2020, draftet e para të marrëveshjeve për bashkëpunim, do të dërgohen në Bruksel në muajin Nëntor të këtij viti, dhe atë:

 1. Programi Kosovë-Shqipëri

 2. Programi Kosovë-Maqedoni

 3. Programi Kosovë-Mali i Zi

Stafet e Sekretariatit të Përbashkët Teknik dhe antenat për dy programet e para (me Shqipërinë dhe Maqedoninë) janë funksionale dhe zyrat e këtyre sekretariateve janë të vendosura në Kukës me antenë në Prizren, përkatësisht në Kumanovë dhe antena në Gjilan. Gjithashtu, është filluar me procedurat për rekrutimin e stafit për funksionalizimin e Sekretariatit të Përbashkët Teknik në Pejë i cili pritet të funksionalizohet në muajin Shtator 2013.

# Transparenca e punës së MAPL-së

Gjatë kësaj periudhe MAPL, gjithashtu, i ka kushtuar kujdes të veçantë edhe transparencës së punës së vet si dhe respektimit të Ligjit për Qasje në Dokumente Publike. Lidhur me këtë, janë zhvilluar fushata informuese me qëllim të informimit të opinionit publik mbi obligimet e komunave në raport me qytetarët, si në aspektin e përfshirjes së qytetarit në vendim-marrje dhe informimin e tyre, si dhe lidhur me procedurat e zbatimit të ligjit në fjalë. Fushata informuese ka filluar të zhvillohet në muajin prill të këtij viti, duke përfshirë spote televizive, dokumentare, intervista, debate dhe organizim tryezash e grupe të interesit. Deri më tani, gjatë zhvillimit të kësaj fushate dhe me qëllim të ngritjes së kapaciteteve të zyrtarëve komunal, kemi organizuar dhe mbajtur tetë (8) punëtori me përfaqësuesve komunal, institucione, asociacionit të komunave, shoqërisë civile dhe grupeve të interesit. Produkt i të gjitha këtyre organizimeve, përveç ngritjes së kapaciteteve, është edhe nxjerrja e rekomandimeve për zhvillimin e mekanizmave për rritjen e nivelit të transparencës në komuna. Gjithashtu, janë transmetuar spote televizive she shpërndarë informatorë.

Gjatë kësaj periudhe, MAPL ka pranuar dhe proceduar mbi 21 kërkesa për qasje në dokumente publike, të parashtruara nga gazetarët dhe përfaqësues të shoqërisë civile. Janë dhënë përgjigje në 23 raste të pyetjeve të gazetarëve për proceset e zhvilluara nga MAPL-ja, kryesisht mbi themelimin e komunave të reja, ndërsa janë publikuar më se 211 informata dhe publikime të ndryshme në faqen zyrtare të internetit, të ministrisë. Gjithashtu, janë dërguar për publikim në media të ndryshme 34 informata mbi aktivitetet e ministrisë.

Transparenca dhe përgjegjësia e MAPL-së për respektimin e Ligjit për Qasje në Dokumente Publike është vlerësuar edhe nga Raporti i Rrjetit për Gazetari Hulumtuese BIRN për matjen e transparencës së institucioneve në zbatimin e këtij ligji si dhe nga Raporti i Komisionit për Monitorimin e Përdorimit të gjuhëve ne Ëeb-aplikacione, të cilat radhitin MAPL-në si njërin nga institucionet më të përgjegjshme për transparence dhe respektim të ligjit në fjalë.

Janë përgatitur dhe përfunduar Raporti mbi hulumtimin dhe nga rezultatin e anketave me qytetarët lidhur me opinionin publik për vetëqeverisjen lokalen Kosovë si dhe raporti i rregullt për zbatimin e Ligjit për Qasje në Dokumente Publike.

# Performanca e shërbimeve komunale dje Zhvillimi i Kapaciteteve

Është përgatitur Raporti Vjetor për Performancën e Komunave për vitin 2012 dhe Raporti për Gjashtëmujorin e parë për Sistemin e Menaxhimit të Performancës së Komunave, për këtë vit. Në këtë kuadër është bërë edhe ndarja e Fondit Stimulues për Komunat të bazuar në Sistemin e Menaxhimit të Performancës së Shërbimeve Komunale. Kështu, duke u shpërblyer tetë (8) komuna me nga 45 mijë dollarë (Ferizaj, Graçanicë, Junik, Prishtinë, Pejë, Hani i Elezit, Mamushë dhe Kllokot). Ky Fond është ndarë në bashkëpunim me programin DEMI/USAID, i cili ka ndarë gjashtë (6) shpërblime, ndërsa MAPL-ja ka ndarë dy (2) shpërblime, me një vlerë të përgjithshme prej 360 mijë dollarë.

Përveç tjerash, është përgatitur edhe plani i trajnimeve për zyrtarët e komunave për vitin 2013, i cili ju ka shpërndarë partnerëve për implementim sipas fushave përkatëse (IKAP-i realizon trajnime me zyrtarët komunal sipas këtij plani), si dhe kemi organizuar mbajtjen e trajnimeve me zyrtarë të komunave për Sistemin e Menaxhimit të Performancës. Ndërsa, në kuadër të promovimit dhe respektimit të mbrojtjes së të drejtave të njeriut, janë organizuar edhe tre (3) trajnime, njëri për afër 50 zyrtarë nga komuniteti RAE, në “Përgatitjen e Formave dhe Hartimit të Raporteve Zyrtare Periodike” tjetri, në bashkëpunim me OSBE-në, për “Të Drejtat e Grave me Aftësi të Kufizuara në Zona Rurale” dhe konform planit të punës për realizimin e projektit “INVOLV“, janë zhvilluar trajnimet për ngritjen e kapaciteteve dhe aftësimin e përdorimit të teknologjisë informative ECDL për 12 personave me aftësi të kufizuara, prej tyre: 4 të verbër, (4 module) 4 të handikepuar dhe 4 të shurdhër (7 module). Edhe në këtë vit, muaji prill është shpallur muaji i regjistrimit falas për komunitetin RAE. Fushata për regjistrimin ka pasuar me vizitë në 7 komuna dhe 6 vendbanime të banuara me komunitetin RAE,në të cilën fushatë kanë përfituar 472 qytetarë të regjistruar nga ky komunitet.

Janë financuar 3 persona (në vlerë prej 2500 Euro), nga Shoqata e të Verbërve, për pjesëmarrje në Seminarin dhe Panairin i cili është mbajtur më 24 prill 2013 në Frankfurt, lidhur me demonstrimin  e teknologjive të fundit për të verbrit. Janë mbajtur trajnime me zyrtarët komunal, shoqërinë civile me temën “Pjesëmarrja e gruas dhe vajzave me aftësi të kufizuara në proceset vendimmarrëse” trajnimet janë organizuar në bashkëpunim me OSBE-në dhe janë zhvilluar në 3 regjione: në Gjilan, Pejë dhe Prizren, përfitues janë 72 zyrtar dhe përfaqësues të shoqatave të PAK.

Janë zhvilluar konsultime dhe takime koordinuese të përhershme me menaxherë të iKAP-it për harmonizimin e veprimeve të përbashkëta në sektorin e ngritjes së kapaciteteve në komuna, si dhe e ka zhvilluar bashkërendimin dhe bashkëpunimi më Komisionin Evropian për dërgimin e zyrtarëve komunalë për vizitë studimore në Bruksel. Është realizuar shqyrtimi i Rekomandimeve për Zhvillimin e Kapaciteteve në Komuna të nxjerra nga Raporti i Vlerësimit të Kapaciteteve në Komuna.

#

# Administrata dhe Financat

Në fillim të muajit shkurt të këtij viti Qeveria miratoi Rregulloren për Organizimin dhe Sistematizimin e Vendeve të Punës në MAPL-së. Sipas kësaj rregullore, MAPL, radhitet ndër institucionet e para publike që ka përmbushë obligimin ligjor, në kuadër të reformës së administratës Publike. Lidhur me këtë, sipas afateve të përcaktuara, MAPL, është ri-organizuar dhe ka përfunduar fazën e sistematizimit dhe klasifikimin e vendeve të punës për të gjithë nëpunësit. Ndërsa, me qëllim të plotësimit të obligimeve ligjore si dhe realizimin e objektivave strategjike dhe përmbushjes së detyrave, në MAPL janë të punësuar gjithsej 104 shërbyes civil, prej tyre 58 meshkuj dhe 46 femra, me këtë përbërje etnike: 8 serb, 1 boshnjak dhe 2 turq dhe tjerët shqiptar, duke respektuar kështu të drejtat e veçanta të komuniteteve për përfaqësim në administratë publike.

Gjithashtu, për zhvillimin e punës së saj dhe arritjes së qëllimeve të paracaktuara, për këtë vit, MAPL, ka në dispozicion një shumë prej 6,098,223.00 € të ndara nga buxheti i shtetit. Ndërsa, deri me 31 Shtator, 2013, buxheti i shpenzuar është 2,078,025.37 Euro, apo 34.52 % e totalit të buxhetit për këtë vit.